**Suplement i Certifikatës për kualifikimin profesional,**

**PRODHIM BIMOR, Niveli III në KSHK, referuar nivelit III të KEK**

**Individi është i aftë:**

* Tё kryejё llogaritje tё thjeshta ekonomike qё lidhen me veprimtaritё profesionale të prodhimit bimor.
* Të bëjë organizimin e vogël të punës në punimet që lidhen me prodhimin bimor.
* Të interpretojë, plotësojë dhe përgatisë dokumentacionin teknik të prodhimit bimor.
* Të zbatojë standardet e profesionit që lidhen me punimet dhe shërbimet në prodhimin bimor.
* Të prodhojë fidanë të kulturave perimore.
* Të zbatojë agroteknologjinë e kultivimit të perimeve.
* Të zbatojë agroteknologjinë e kultivimit të bimëve të arave.
* Të kryejë kontrollin digjital të parametrave të temperaturës dhe lagështirës.
* Të kryejë vjeljen, magazinimin dhe ruajtjen e prodhimit të kulturave të arave.
* Të kryejë kompostimin e mbetjeve organike.
* Të komunikojë me etikë dhe profesionalizëm gjatë kryerjes së punimeve dhe shërbimeve në prodhimin bimor.
* Të zbatojë rregullat e sigurimit teknik dhe të mbrojtjes së mjedisit gjatë kryerjes së punëve dhe shërbimeve në prodhimin bimor.
* Të përdorë mjete digjitale në funksion të veprimtarisë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Prodhim bimor”, III në KSHK, referuar nivelit III të KEK, e pajis individin me Certifikatën profesionale dhe Suplementin përkatës, që përkon me nivelin e punonjësit të kualifikuar në këtë fushë profesionale të tregut të punës.

Ky arsimim i jep mundësi individit t’i drejtohet tregut për t’u punësuar në drejtim prodhim bimor:

* në ndërmarrje publike ose biznese private për prodhim bimor;
* si i vetëpunësuar në veprimtari që lidhen me prodhimin bimor.

Në përfundim të këtij niveli, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (teknik/menaxherial) të arsimit profesional (njëvjeçar) në drejtimin përkatës, për të fituar të drejtën e diplomës së “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).